О П Р Е Д Е Л Е Н И Е

№ 331

гр. София 01.10.2018 г..

В ИМЕТО НА НАРОДА

Върховен касационен съд, четвърто гражданско отделение в закрито заседание на 28 септември през две хиляди и осемнадесета година в състав:

ПРЕДСЕДАТЕЛ: СТОИЛ СОТИРОВ

ЧЛЕНОВЕ: ВАСИЛКА ИЛИЕВА

ЗОЯ АТАНАСОВА

като разгледа докладваното от съдия З. Атанасова ч.гр. дело №3370 по описа за 2018 година, за да се произнесе взе предвид следното:

Производството е по реда на чл.288 ГПК.

Образувано е по подадена касационна частна жалба вх. №4714/27.07.2018г. от Комисия за противодействие на корупцията и отнемане на незаконно придобито имущество, чрез процесуалния представител П.О. гл.инспектор към ТД на КПКОНПИ В. против определение 413/12.07.2018г. по ч.гр.дело №332/2018г. на Варненския апелативен съд, с което е потвърдено определение №304/21.05.2018г. по гр.дело №471/2017г. на Окръжен съд [населено място], с което е прекратено производството по искове на КПКОНПИ срещу Р.П.Т. и М.Г.Т., двамата от [населено място] по чл.74 ЗОДНПИ /отм./ за отнемане на незаконно придобито имущество, парични суми, движимо и недвижимо имущество, като недопустимо.

Поддържаните основания за неправилност на определението са нарушение на материалния и процесуален закон. Искането е да се допусне касационно обжалване, да се отмени обжалваното определение и вместо това се постанови друго, с което делото да се върне на първоинстанционния съд за продължаване на процесуалните действия по предявените искове по чл.74 ЗОПДНПИ /отм./ от КПДОНПИ срещу Р.П.Т. и М.Г.Т.

Към частната жалба е приложено изложение на основанията за допускане на касационно обжалване. Формулиран е правният въпрос, който съдът уточни и конкретизира съобразно правомощията по т.1 от т.решение №1/2010г. по т.дело №1/2009г. на ОСГТК на ВКС както следва:преклузивен или инструктивен е предвиденият в чл.15, ал.2 от ЗОПДИППД /отм./, съответно по чл.27 ал.1 и 2 ЗОДНПИ (отм.) и чл.112 ал.1 и 2 ЗПКОНПИ срок за извършване на проверки и събиране на доказателства за установяване на произхода и местонахождението на имущество, за което има данни, че е придобито пряко или косвено от престъпна дейност и допустимо ли е образуване на производство по чл.28 ЗОПДИПДП (отм.), чл.74 ЗОДНПИ (отм.) и чл.153 ЗПКОНПИ след изтичане на този срок?

Съдът намира, че производството по делото следва да бъде спряно. По поставения правен въпрос от жалбоподателя е образувано т.дело №1/2018г. на ОСГК на ВКС. Поради това производството по настоящото дело следва да бъде спряно на основание чл.292, вр.чл.229, ал.1, т.7 ГПК до постановяване на решение по посоченото тълкувателно дело.

По изложените съображения Върховният касационен съд, състав на Четвърто гражданско

О П Р Е Д Е Л И :

Спира на основание чл.292, вр.чл.229, ал.1, т.7 ГПК производството по ч.гр. дело №3370/2018г. на Върховен касационен съд, Четвърто гражданско отделение, образувано въз основа на подадена касационна частна жалба вх. №4714/27.07.2018г. от Комисия за противодействие на корупцията и отнемане на незаконно придобито имущество, чрез процесуалния представител П.О. гл.инспектор към ТД на КПКОНПИ В. против определение 413/12.07.2018г. по ч.гр.дело №332/2018г. на Варненския апелативен съд, с което е потвърдено определение №304/21.05.2018г. по гр.дело №471/2017г. на Окръжен съд гр.Добрич, с което е прекратено производството по искове на КПКОНПИ срещу Р.П.Т. и М.Г.Т., двамата от [населено място] по чл.74 ЗОПДНПИ /отм./ за отнемане на незаконно придобито имущество, парични суми, движимо и недвижимо имущество, като недопустимо до постановяване на решение по тълкувателно дело №1/2018г. на ОСГК на ВКС.

Определението не подлежи на обжалване.

Препис от определението да се изпрати на страните по делото.

ПРЕДСЕДАТЕЛ:

ЧЛЕНОВЕ: